അപകടം പതിവായി വണ്ടമറ്റംഞറുക്കുറ്റി ബൈപ്പാസ് വണ്ടമറ്റം: ഞറുക്കുറ്റിവണ്ടമറ്റം ബൈപാസ് റോഡില് അപകടം പതിവാകുന്നതായി പരാതി. റോഡിന്റെ നിര്മാണത്തിലെ അശാസ്ത്രീയതയാണ് അപകടങ്ങള്ക്ക് വഴി വയ്ക്കുന്നതെന്നാണ് ആക്ഷേപം. ഇന്നലെ വൈകുന്നേരം നാലോടെ കെഎസ്ആര്ടിസി ബസ് ഇവിടെ അപകടത്തില്പ്പെട്ടു. ഭാഗ്യം കൊണ്ടാണ് അന്പതോളം യാത്രക്കാരുണ്ടായിരുന്ന വാഹനം താഴ്ചയിലേക്ക് മറിയാതിരുന്നത്. ഏതാനും ദിവസം മുന്പ് സ്വകാര്യബസും ഇവിടെ റോഡില് നിന്നും തെന്നിമാറി മറിയുന്ന നിലയുണ്ടായി. റോഡിനു മതിയായ തോതില് വീതിയില്ലാത്തതാണ് വാഹനങ്ങള് അപകടത്തില്പ്പെടാനിടയാക്കുന്നതെന്ന് പറയുന്നു. മഴക്കാലത്ത് കൂടുതല് അപകടസാധ്യതയുമുണ്ട്. പൊതുമരാമത്ത് വകുപ്പ് ഇടപെട്ട് ഇക്കാര്യത്തില് അടിയന്തര പരിഹാരം ഉണ്ടാക്കണമെന്ന് പഞ്ചായത്തംഗം പോള്സണ് മാത്യു ആവശ്യപ്പെട്ടു